Diari Oficial de la Generalitat Valenciana


Sumari del DOGV 6928, del 21-12-2012 (2012/11509)

Licitació del procediment per a la selecció de l'empresari constructor del Programa d'Actuació Integrada del Sector Sud-5 del Pla General d'Ordenació Urbana de Benimuslem.
---------------------------------------------------------------------------------------------------------------------------------------------------------------------------

### Dades del document

Número de DOGV
:   6928

Data del DOGV
:   21-12-2012

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2012/11394


Data del document
:   11-12-2012

Organisme emissor
:   Golf & Mar 2000, SL

Tipus de document
:   Anunci

Descriptors 

:   * Benimuslem
    * contracte d'obres

Licitació del procediment per a la selecció de l'empresari constructor del Programa d'Actuació Integrada del Sector Sud-5 del Pla General d'Ordenació Urbana de Benimuslem. [2012/11158]  
De conformitat amb el previst en els articles 120 i 160 de la Llei 16/2005, de 31 de desembre, Urbanística Valenciana, i l'article 359 del Reglament d'Ordenació i Gestió Territorial i Urbanística (ROGTU), aprovat pel Decret del Consell 67/2006, de 13 de maig, s'anuncia, a instàncies de Golf & Mar 2000, SL, en la seua condició d'agent urbanitzador, la licitació del procediment per a la selecció de l'empresari-constructor.  
El contracte té per objecte l'execució de les obres d'urbanització del sector Sur-5 de sòl urbanitzable del Pla General d'Ordenació Urbana de Benimuslem, segons el projecte d'urbanització aprovat per a aquest àmbit urbanístic. El pressupost de licitació corresponent a les obres urbanització, de conformitat amb la proposició juridicoeconòmica que va resultar adjudicatària del Programa per al Desenvolupament de l'Actuació Integrada del Sector Sur-5 i amb el text refós del projecte d'urbanització d'aquest àmbit d'actuació és de deu milions vuit-cents noranta mil set-cents cinquanta-dos euros i vint-i-sis cèntims d'euro (31.384.668,26 €), impost sobre el valor afegit no inclòs. Aquesta quantitat es correspon amb l'obra pendent d'executar de les obres d'urbanització, de conformitat amb el text refós del projecte d'urbanització.  
  
No s'exigeix la prestació de garantia provisional per a la participació en el concurs, a l'efecte de no limitar la concurrència d'empreses licitadores.   
El contracte serà adjudicat per l'agent urbanitzador, Golf & Mar 2000, SL.   
La selecció s'efectuarà mitjançant un procediment obert i s'adjudicarà per concurs a l'oferta més avantatjosa de conformitat amb els criteris d'adjudicació que figuren en el plec de clàusules particulars. El termini perquè els licitadors puguen formular les seues proposicions en plica segellada amb la documentació requerida de conformitat amb el plec, serà de 52 dies a comptar des de la data de l'enviament de l'anunci del procediment de licitació al Diari Oficial de la Unió Europea, que precedirà a qualsevol altra publicació, les quals s'han d'enviar a la notaria de Francisco Cantos Viñals, situada en el carrer de Calderón de la Barca, número 4, 46383 Alzira (València).  
La documentació pot examinar-se en la notaria de Francisco Cantos Viñals, situada en l'adreça abans referida, en horari de dilluns a divendres de 10.00 hores a 14.00 hores, (tel. 442 911 911/129). Aquesta documentació podrà retirar-se en la citada notaria, en horari d'obertura al públic i de conformitat amb l'establert en l'anunci de licitació publicat en el suplement del Diari Oficial de la Unió Europea que més a baix es referència. El termini per a la presentació de les proposicions finalitza el dia 05 de febrer de 2013 a les 14.00 hores.  
De conformitat amb el que es disposa en l'article 359.3 del ROGTU s'informa, així mateix, dels següents terminis del procediment de licitació:  
1. El dia 12 de febrer de 2013, a les 12.00 hores. Al cinquè dia hàbil a comptar des de la finalització del termini per a la presentació de pliques, l'òrgan de contractació procedirà a la qualificació de la documentació administrativa presentada pels licitadors en el sobre A.   
2. Una vegada qualificades les pliques i esmenats, si escau, els defectes detectats per la mesa de contractació, l'òrgan de contractació procedirà, en acte públic i sota fe notarial, a l'obertura de les propostes tècniques contingudes en el sobre B d'aquelles pliques qualificades de forma favorable, quant al compliment dels requisits formals del sobre A.  
3. En el termini màxim de quinze dies des de l'obertura del sobre B l'òrgan de contractació haurà de formular valoració de les propostes tècniques.  
4. Si algun dels licitadors presentara junt a la seua oferta el sobre C, al setzè dia hàbil des de l'obertura del sobre B, l'òrgan de contractació procedirà, en acte públic i sota fe notarial, a l'obertura de les ofertes econòmiques contingudes en el sobre C.  
En el termini màxim de cinc dies des de l'obertura de propostes tècniques contingudes en el sobre C, l'òrgan de contractació comunicarà a l'Ajuntament de Benimuslem la seua proposta d'adjudicació a favor del licitador que haguera efectuat la millor oferta del seu conjunt, juntament amb la resta de propostes presentades, fins i tot les qualificades negativament, per a la seua ratificació o rectificació.   
La proposta d'adjudicació no crea cap dret a favor de l'empresari proposat, ni davant de l'urbanitzador ni de l'Administració, mentre no s'haja ratificat o rectificat per aquesta última i s'haja adjudicat el contracte en conseqüència.   
La resolució de l'Ajuntament de ratificació o rectificació s'efectuarà en el termini de 15 dies, i se notificarà a l'urbanitzador i a tots els participants.  
L'anunci de licitació ha sigut enviat al Diari Oficial de la Unió Europea en data 11 de desembre de 2012.  
  
Alzira, 11 de desembre de 2012.- L'administrador: José Andrés Asunción.